|  |
| --- |
| http://192.168.0.151/images/DocFlow/Emblem.jpg**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՊԱՆ ՀԱՄԱՅՆՔԻ ՂԵԿԱՎԱՐգիծ**Հայաստանի Հանրապետության Սյունիքի մարզի Կապան համայնք ՀՀ, Սյունիքի մարզ, ք. Կապան, 060-72-00-72, kapanmayor@gmail.com |

**Ո Ր Ո Շ ՈՒ Մ**

16 հուլիսի 2024 թվականի   N1134-Ա

 **ՀԱՄԱՅՆՔԻ ԿԱՊԱՆ ՔԱՂԱՔԻ ՀԱԼԻՁՈՐ ԹԱՂԱՄԱՍՈՒՄ ԺՈՐԱ ԱՐՄԵՆԱԿԻ ԲԱԲԱՋԱՆՅԱՆԻ ԿՈՂՄԻՑ** **0.0036 ՀԱ ՀՈՂԱՄԱՍՈՒՄ ԻՆՔՆԱԿԱՄ ԿԱՌՈՒՑՎԱԾ ՇԻՆՈՒԹՅՈՒՆԸ ՕՐԻՆԱԿԱՆ ՃԱՆԱՉԵԼՈՒ, ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՄԱՐԵԼՈՒ, ՀՈՂԱՄԱՍԻ ԳՈՐԾԱՌՆԱԿԱՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ԵՎ ՀԱՍՑԵ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 35-րդ հոդվածի 1-ին մասի 22-րդ, 24-րդ կետերով, 2021 թվականի դեկտեմբերի 16-ի «Հայաստանի Հանրապետության քաղաքացիական օրենսգրքում լրացումներ և փոփոխություններ կատարելու մասին» 397-Ն օրենքի 2-րդ հոդվածի 2-րդ մասով և մինչև վերջինիս ուժի մեջ մտնելը գործող Քաղաքացիական օրենսգրքի 188-րդ հոդվածի 2-րդ մասով, համաձայն Հայաստանի Հանրապետության կառավարության 2006 թվականի մայիսի 18-ի «Պետական կամ համայնքային հողամասերում գտնվող ինքնակամ կառույցների նկատմամբ պետության կամ համայնքների սեփականության իրավունքի պետական գրանցման կարգը հաստատելու մասին» թիվ 731-Ն, 2006 թվականի մայիսի 18-ի «Ինքնակամ կառույցների օրինականացման և տնօրինման կարգը հաստատելու մասին» թիվ 912-Ն, Հայաստանի Հանրապետության կառավարության 2005 թվականի դեկտեմբերի 29-ի թիվ 2387-Ն, ՀՀ Կառավարության 29 դեկտեմբերի 2011 թվականի թիվ 1920-Ն որոշումների, հիմք ընդունելով «ՐՈՒԼՐ» ՍՊ ընկերության 08 ապրիլի 2024թ․ եզրակացությունը, որակավորում ունեցող անձի կողմից տրված հաշվառման (չափագրման) տվյալների մուտքագրման տեղեկանքը /ծածկագիր 2023LMLYVM/ և քննության առնելով Ժորա Բաբաջանյանի դիմումը. ***որոշում եմ***

1. Համայնքային սեփականություն հանդիսացող Կապան քաղաքի Հալիձոր թաղամասում գտնվող բնակավայրերի նշանակության 0.0036 հա հողամասից 0.001722 հա հասարակական կառուցապատման հողերի գործառնական նշանակությունը փոփոխել բնակելի կառուցապատման հողերի:

2.Համայնքի Կապան քաղաքի Հալիձոր թաղամասում գտնվող բնակավայրերի նշանակության  բնակելի կառուցապատման 0.0036 հա հողամասում Ժորա Արմենակի Բաբաջանյանի կողմից ինքնակամ կառուցված  36.0 քառ․մ արտաքին մակերեսով /32.76 քառ․մ ներքին/ մակերեսով ավտոտնակը, որի պահպանումը չի խախտում այլ անձանց իրավունքները և օրենքով պահպանվող շահերը և վտանգ չի սպառնում քաղաքացիների կյանքին և առողջությանը, կառուցված չէ ինժեներա-տրանսպորտային օբյեկտների օտարման կամ անվտանգության գոտիներում, չի առաջացնում հարկադիր սերվիտուտ պահանջելու իրավունք, ճանաչել օրինական և համարել համայնքային սեփականություն` առանձնացնելով 0.0036 հա սպասարկման հողամաս:

3. Շինությանը տրամադրել հասցե. Սյունիքի մարզ, Կապան համայնք, ք. Կապան, Հալիձոր թաղամաս, թիվ 2/30:

**ՀԱՄԱՅՆՔԻ ՂԵԿԱՎԱՐ ԳԵՎՈՐԳ ՓԱՐՍՅԱՆ**

  2024թ.հուլիսի 16ք. Կապան